Gandia presenta la primera 'Fira Borgiana'
15 novembre 2021

## Gandia presenta la primera 'Fira Borgiana'15 novembre 2021Última actualització: 15 novembre 2021

![](../gestion/img/8513837ba045efae3c222f650ec539b7a529de7ce27df268538eeb2e1ae51017.jpg)  
  

El **regidor de Turisme, Vicent Mascarell**, ha presentat aquest matí la programació de la primera ‘Fira Borgiana’ que es celebrarà a Gandia del 3 al 6 del pròxim mes de desembre a diferents espais de referència de la nostra ciutat, una iniciativa que compta amb la col·laboració de Turisme Comunitat Valenciana i que inclou un gran ventall d’activitats festives, gastronòmiques i culturals per a consolidar Gandia com destinació turística a través del llegat històric i cultural del Borja.

Després d’una breu explicació sobre l’origen del bou roig, un símbol de referència, previ a la doble corona, que identificava la família dels Borja que després va conquerir Roma, Mascarell ha assenyalat que aquesta fira s’inicia casualment el 3 de desembre perquè representa _“la data en què el cardenal Roderic de Borja, després Papa Alexandre VI, va adquirir el Ducat de Gandia per al seu fill_”, iniciant, així, una de les etapes més singulars i esplendoroses de la ciutat i de la comarca. 

Coincidint també amb el pont de la Constitució, el responsable de Turisme  ha destacat que aquesta iniciativa “_serveix com una magnífica excusa per a promoure el territori Borja i per a conéixer la gastronomia, el comerç i la cultura de Gandia_”, i es presenta amb la intenció de diversificar la nostra oferta turística i desestacionalitzar-la més enllà del sol i platja com el nostre producte per excel·lència.

Finalment, Mascarell ha agraït la labor que han realitzat els tècnics del departament per a posar en marxa aquesta acció i ha posat en valor l’excel·lent sinergia amb altres agents implicats com l’àrea de Comerç, el Palau Ducal, les entitats privades i el sector hostaler de la ciutat que “_possibiliten sumar esforços i que ens ajuden a identificar-nos i a competir amb qualitat_”.

La programació completa de la primera Fira Borgiana està dirigida a tots els públics i consta de les següents activitats:

1.  **Espectacle inaugural** el divendres 3 de a la Plaça Major a les 18:30h.

2.  **Mercat gastronòmic** a la Plaça del Prado: edició especial emmarcada en la Fira Mercat amb productes locals elaborats de forma artesanal.

Horari mercat:

*   Divendres 3: de 19h a 21h.
*   Dissabte 4: de 10:30h a 14h i de 17 a 21h.
*   Diumenge 5:: de 10:30h a 14h i de 17 a 21h.
*   Dilluns 6: 10:30h a 14h i de 17 a 21h.

3.  **Tapes borgianes** al Centre Històric: creació de tapes d’inspiració borgiana elaborades amb productes de proximitat i de temporada a la Plaça del Prado. Amb la col·laboració de diferents restauradors del Centre Històric, es podran degustar al mercat gastronòmic i es farà un show cooking de presentació.

4.  **Jocs borgians** per a la infància al Passeig de les Germanies: tòtems per a colorejar, puzles imantats, jocs de fusta i Photocalls tematitzats.

5.  **Activitats de dinamització** al Centre Històric:

*   Animació de carrer itinerant teatralitzada del 3 al 6 (per diferents espais de la ciutat) amb 2 actors.
*   Animació teatralitzada itinerant amb zancos i equilibrismes del 3 al 5 de desembre.
*   Espectacle itinerant S.A. For Dixieland Band. Street Band Show dies 4 i 5 de desembre a les 11h.
*   Visita Centre Històric amb el trenet amb eixida des de la Plaça de les Escoles Pies.

6.  **Visites guiades**:

*   “El llegat dels Borja” 4 i 6 a les 11:30h.
*   “Borja en femení” 4 a les 17h i 5 a les 11:30h.
*   Visita teatralitzada al Palau Ducal: diumenge 5 a les 13h.
*   Visites guiades al Palau Ducal.
*   Ruta Interactiva.

7.  **Exposicions**: exposició fotogràfica “Del món dels Borja a la Modernitat” al Centre Històric amb la col·laboració del comerç local. 

[Twittear](https://twitter.com/share)